**doc. PaedDr. Ľubomíra Valovičová, PhD**, fyzička a popularizátorka vedy.

Štúdium
-------

Po absolvovaní základnej školy a gymnázia v Žiline začala v roku 1995 štúdium matematiky a fyziky na Univerzite Konštantína Filozofa v Nitre, konkrétne na fakulte prírodných vied a informatiky. Po úspešnom absolvovaní štúdia získala v roku 2003 titul PaedDr. na základe práce o metódach tvorivého riešenia problémov v experimentálnej činnosti žiakov. Následne v roku 2005 dokončila doktorandské štúdium prácou o vzťahu medzi tvorivosťou a fyzikálnym experimentom v poznávacom procese žiakov.

Život
-----

Špecializuje sa na oblasť teórie vyučovania fyziky. Jej hlavný výskum sa zameriava na experimentálnu činnosť žiakov pri výučbe fyziky a na rozvíjanie kognitívnych schopností detí v materských školách prostredníctvom fyzikálnych experimentov, meraní a bádania. Je iniciátorkou a organizátorkou viacerých fyzikálnych táborov pre deti od materských až po stredné školy, pričom im prináša fyziku v nekonvenčných prostrediach mimo školského kontextu.

Od roku 2011 zorganizovala šesť ročníkov prírodovedného podujatia s názvom Vedecký jarmok, ktoré sa koná v komerčných priestoroch a je určené širokej verejnosti. Vďaka účasti na zahraničných konferenciách a študijným pobytom spojila prírodovedné odbory Univerzity Konštantína Filozofa v Nitre, ktoré prezentovali zaujímavé experimenty zo svojich oblastí.

Okrem svojej vysokoškolskej práce organizuje medzinárodnú konferenciu DIDFYZ. V rokoch 2016, 2019 a 2021 sa podieľala na zaradení zborníka konferencie do databáz SCOPUS a WOS. Popri vysokoškolskej činnosti venuje niekoľko rokov aj pedagogickej práci na základnej a strednej škole, kde podporuje zapájanie žiakov do rôznych vedeckých súťaží. Jej žiaci reprezentovali Slovensko na medzinárodných festivaloch vedy a techniky.

V roku 2022 bola ocenená za jej dlhoročnú prácu v oblasti šírenia vedy a neformálneho prírodovedného vzdelávania prostredníctvom rôznych popularizačných aktivít. Konkrétne sa jedná o iniciatívy, ako sú tábory FAJN, Fyzika naživo/Fyzika všetkými zmyslami, VEDET, Vedecký jarmok, Fyzikálny kufor a Hráme sa na Einsteina.

Personálna bibliografia
-----------------------

Jej publikačná činnosť sa zameriava na experimentálnu činnosť žiakov, využitie fyzikálnych experimentov vo výučbe fyziky a podporu tvorivosti detí a žiakov prostredníctvom fyzikálnych experimentov.

Publikačná činnosť:

**Tvorivosť vo fyzikálnom experimente** [textový dokument (print)] [skriptum (do 2021)] / Valovičová, Ľubomíra [Autor, UKFFPVKFY, 100%]. – 1 vyd. – Nitra (Slovensko) : Univerzita Konštantína Filozofa v Nitre, 2011. – 60 s. [tlačená forma] : text. – [slovenčina]. – [OV 091]. – ISBN 978-80-8094-905-1

**Počítačom podporované experimenty** [textový dokument (print)] [skriptum (do 2021)] / Zelenický, Ľubomír [Autor, UKFFPVKFY, 25%] ; Valovičová, Ľubomíra [Autor, UKFFPVKFY, 25%] ; Jenisová, Zita [Autor, UKFFPVKCH, 25%] ; Štubna, Martin [Autor, UKFFPVKFY, 25%]. – 1 vyd. – Nitra (Slovensko) : Univerzita Konštantína Filozofa v Nitre, 2011. – 182 s. [tlačená forma] : text. – [slovenčina]. – [OV 010]. – ISBN 978-80-8094-906-8

**Fyzikálne experimenty v prírodovede** [textový dokument (print)] [knižná publikácia - odborná (do 2021)] / Valovičová, Ľubomíra [Autor, UKFFPVKFY, 34%] ; Štubna, Martin [Autor, UKFFPVKFY, 33%] ; Bystrianska, Mária [Autor, UKFFPVKFY, 33%]. – 1 vyd. – Nitra (Slovensko) : Univerzita Konštantína Filozofa v Nitre, 2012. – 102 s. [tlačená forma] : text, ilustr. – [slovenčina]. – [OV 130, 091, 010]. – ISBN 978-80-558-0134-6

1. ↑
2. ↑
3. ↑
4. ↑
5. ↑